google/wiki40b huggingface dataset:
Aastaparallaks

Aastaparallaks on väljaspool Päikesesüsteemi asuva taevakeha (tavaliselt tähe) parallaks, mille baas on Maa orbiidi pikem pooltelg.
Aastaparallaksi mõõtmine võimaldab määrata lähemate tähtede kaugust Maast.
IV liiga 2015

IV liiga 2015 oli Eesti jalgpalli tugevuselt kuuenda liiga, IV liiga 2015. aasta hooaeg, mis jagunes nelja tsooni – ida, põhi, lõuna ja lääs.
Mossos d'Esquadra

Mossos d'Esquadra [m'osos desk'uadra] ('eskadronipoisid') on Kataloonia võimudele alluv kohalik politsei. 
See on tõenäoliselt Euroopa vanim järjepidevalt tegutsenud tsiviilpolitsei. Esimene üksus loodi ametliku ediktiga 28. juunil 1719 Valls'is.
Riigihalduse minister

Riigihalduse minister on Eesti Vabariigi valitsuse liige, kelle vastutusvaldkonnad on vastavalt peaministri korraldusele 2. septembrist 2015 (nr 112) järgmised: 
kohalike omavalitsuste arendamine, regionaalarengu, riigi- ja regionaalhalduse kavandamine ja koordineerimine, ruumilise planeerimise alase tegevuse korraldamine ja järelevalve, avaliku teenistuse, riigiraamatupidamise, riigivara ja riigihangetega seotud tegevus ning riigiabialane nõustamine ja koordineerimine.
Ministri vastutusvaldkonnad olid vastavalt peaministri korraldusele 19. maist 2015 (nr 44) järgmised: avaliku teenistuse arendamine, riigiabi andmise lubade menetlemine ning riigiabi seaduslikkuse ja kasutamise üle järelevalve teostamine, riigihangetega ja riigivaraga seotud tegevus, valitsuse sisekontrollisüsteemi rakendamise korraldamise koordineerimine, riigiraamatupidamine, kohaliku omavalitsuse arendamine ja finantsjuhtimine, regionaalhalduse ning regionaalarengu kavandamine ja koordineerimine, ruumilise planeerimise alase tegevuse üleriigiline korraldamine ja järelevalve.
Võrreldes peaministri korraldusega 9. aprillist 2015 (nr 28) on 19. mail 2015 riigihalduse ministrilt siseministrile üle läinud järgmised vastutusvaldkonnad: kirikute ja kogudustega seotud asjade korraldamine ja perekonnaseisualased küsimused.
Riigihalduse minister juhib Rahandusministeeriumi oma vastutusvaldkonnas. Kuni 2. septembrini 2015 juhtis minister ka Siseministeeriumi oma vastusvaldkonnas. Ministri vastutusvaldkonda kuuluvad Riigi Tugiteenuste Keskus, Riigi Kinnisvara aktsiaselts ja maavalitsused. 20. maist 2015 läksid sihtasutus Kodanikuühiskonna Sihtkapital ja aktsiaselts Andmevara riigihalduse ministri vastutusalast üle siseministrile.
Riigihalduse ministri ametikoht loodi Taavi Rõivase teise valitsuse ametisse nimetamisega.
Riigihalduse minister oli alates 9. aprillist 2015 Arto Aas kuni Taavi Rõivase teise valitsuse ametist lahkumiseni.
23. novembril 2016 astus ametisse Jüri Ratase esimeses valitsuses Mihhail Korb, kes teatas ametist loobumisest 24. mail 2017. Ta vabastati ametist 12. juunil.
12. juunil 2017 astus ametisse riigihalduse minister Jaak Aab. Tema volitused lõppesid 2. mail 2018, mil ametisse astus Janek Mäggi. 29. aprillil 2019 astus ametisse taas Jaak Aab.
Ergo Rannaste

Ergo Rannaste (aastani 1934 Ernst Rosenbladt; 21. veebruar 1892 Tartu – 21. aprill 1945 Tartu) oli Eesti spordipedagoog.
Sportimist alustas ta 1905. aastal ning treeningud ja võistlused tegi kaasa Tartu spordiseltside Dorpater Turnverein ja Aberg liikmena.
Ta oli mitmete spordiorganisatsioonide asutajaid, nt Taara, Akadeemilise Tenniseklubi, Tartu Võimlemisõpetajate Seltsi ja Tartumaa Spordiliidu. Ta kuulus EKRAVE Liidu ja Kehakultuuri Sihtkapitali Valitsuse juhatusse.
Ta koostas "Sõjaväelise kehalise kasvatuse eeskirjad 1926/27".
Vlieland

Vlieland (friisi Flylân) on saar Põhjameres, üks Friisi saartest. Kuulub Hollandile.
Pindala on 40 km². Saarel on luiteid, mille kõrgus on kuni 45 meetrit. Saarel elab 1100 inimest.
Eesti lastekirjandus

Eesti lastekirjandus on Eestis või eestlaste poolt kirjutatud lastele suunatud kirjandus.
Ingrid Kõrvits

Ingrid Kõrvits (sündinud 16. märtsil 1968) on eesti koorijuht ja muusikapedagoog.
Ingrid Kõrvits on lõpetanud Tallinna Muusikakeskkooli koorijuhtimise erialal 1986. aastal Eda Kõrgemägi juhendamisel ning Tallinna Konservatooriumi 1992. aastal Merike Toro ja Elo Üleoja juhendamisel.
Aastatel 1987–2011 töötas Ingrid Kõrvits lastekoori Ellerhein dirigendina, alates 2011. aasta märtsist ka tütarlastekoori Ellerhein dirigendina. Ta on alates 2012. aasta septembrist tütarlastekoori Ellerhein peadirigent.
Alates 1992. aastast on ta Tallinna Muusikakeskkooli solfedžoõpetaja ja lastekoori dirigent. 2008. aastal kasvas lastekoorist välja noortekoor, mis Kõrvitsa juhendamisel on saavutanud auhinnalisi kohti vabariiklikel ja rahvusvahelistel koorikonkurssidel. Kõrvits töötab ka Muusikakeskkooli koorijuhtimise eriala õpetajana ning koorijuhtimise ja vokaali osakonna juhatajana.
Lauljana on Kõrvits osalenud Mainori kammerkoori, Tallinna raekoja kammerkoori, Haapsalu vanamuusika festivali koori ja segakoori Vox Europae töös. 
Ingrid Kõrvits on lastekoore dirigeerinud IX noorte laulu- ja tantsupeol, XXV üldlaulupeol ja XI noorte laulu- ja tantsupeol.
2007. aastal toimunud noorte laulupeol oli Ingrid Kõrvits lastekooride üldjuht.
Horoloogia

Horoloogia ehk koroloogia (vanakreeka sõnadest chōros või chōra 'koht, paik' ja logos 'mõiste, käsitlus') ehk arealoogia ehk levilateadus on levilate uurimisega tegelev teadusharu.
Horoloogia on osa biogeograafiast.
Samuti inglise keele tõlkest tulenevalt on horoloogia ajamõõtmisteadus, kellassepakunst.
Douglase maakond (Nebraska)

Douglase maakond (Douglas County) on maakond USA-s Nebraska osariigis. Geograafilised koordinaadid on 41°30' N, 96°15' W.
Maakonna halduskeskus ja suurim linn on Omaha.
Maakonna pindala on 2194 km², millest 21 km² moodustab veepindala.
Elanike arv oli 2010. aasta rahvaloenduse järgi 285 407. Aastal 2000 oli elanike arv 250 291.

Ajalugu

Douglase maakond moodustati 23. novembril 1854. aastal. Maakond sai nime USA senaatori Stephen A. Douglase järgi.
Katrin Toome

Katrin Toome on eesti telesaatejuht.
1990. aastate keskel töötas ta Kanal 2-s sekretäri ja diktorina. Ta oli lemmikloomasaate "Kõige parem sõber" toimetaja ja saatejuht.
Ta on juhtinud Kanal 2 saadet "Seksuaalne kaamera" ja TV3 saadet "Telejazz Live".
2010 oktoobrist töötab ta Tallinna Televisioonis.
Eelprojekt

Eelprojekt (preliminary design) on ehitusprojekti esimene kõiki projektiosi sisaldav staadium, mis koosneb seletuskirjast ja joonistest ning on vajalik kooskõlastamiseks, ehitusloa taotluse menetlemiseks ja ehitusloa väljaandmiseks.
Eelprojekt sisaldab kavandatava hoone põhilahendust (lisaks arhitektuuriosale ka hoone ja asendiplaani tehnilise lahenduse põhiparameetrid). Eriosade (küte, ventilatsioon, vesi, kanalisatsioon) käsitlus võib piirduda seletuskirjaga. Eelprojektile lisatakse asjakohane dokumentatsioon (omandiõiguse dokumendid, krundi plaan, projekteerimise lähteülesanne, tehnilised tingimused jms). Üldjuhul esitatakse eelprojekt ühes köites.

Eelprojekti määratlus

Eelprojektis määratletakse kandetarindite paiknemine (postisammud, silded, kõrgused) ja põhimaterjalid (teras, raudbetoon, puit), samuti pinnasetingimused (sh pinnasevee tase) ja vundamentide põhimõtteline lahendus (vaiad või madalvundament). Kandeelementide ristlõiked määratletakse ligikaudselt, tavaliselt käsiraamatute või ligikaudsete arvutuste põhjal. Põhjalikumaid arvutusi tehakse vaid erijuhtudel (ebatavaliste või eriti nõudlike ehitiste puhul). Koormused antakse viitega standardile. Piirdetarindite ristlõiked valitakse standardlahenduste järgi, vajadusel neid modifitseerides.
Määratletakse ka erinõuded kande- ja piirdetarinditele ja nende materjalidele (tulepüsivus, korrosioonikaitse, ilmastikukindlus).
Hüdrogeenimine

Hüdrogeenimine on vesiniku molekuli liitmine keemilise reaktsiooni käigus.
Näide:
CH₂=CH₂ + H₂ → CH₃-CH₃
alkeen + vesiniku molekul → alkaan.
Toiduainetööstuses kasutatakse hüdrogeenimist vedelate õlide töötlemises kõrge rõhu ja temperatuuri juures vesinikuga. Seejuures saavad küllastumata rasvhapetest küllastunud rasvhapped, mis on toatemperatuuril tahked.
Alessandro Nesta

Alessandro Giovanni Faccutio Nesta (ka Alessandro Nesta; sündinud 19. märtsil 1976 Roomas) on Itaalia jalgpallikoondise endine kaitsja.
Suurema osa klubikarjäärist veetis ta Rooma Lazios ja AC Milanis.
Nesta mängis Itaalia koondises 78 kohtumist. Pärast 2006. aasta MM-i lõpetas ta koondises mängimise.
Kuninga-kuuskjalg

Bioloogia

Kuninga-kuuskjalga iseloomustab 30–80, mõnikord kuni 100 cm kõrgune vars. Varre alaosale on kinnitunud sulgjalt lõhestunud laiovaalsete hõlmadega lehed. Õied on torujad, 3–4 cm pikkused, koondunud varre ülemises osas asuvasse hõredasse õisikusse. Õie ülahuul on kollane, kolmeosaline alahuul punakaskollane. Õie viis tupplehte on kokku kasvanud.
Taim õitseb Eestis juunist kuni augustini. Seemnete mõõtmed on ligi 3×2 mm ning nad on ümbritsetud võrkja kestaga. 1000 seemne mass on 0,44 g. Seemned levivad peamiselt tuule abil.
Kuninga-kuuskjalg on poolparasiittaim, kes hangib juurte abil teistelt taimedelt osa eluks vajalikke toitaineid. Liigiliselt on peremeestaimi väga vähe uuritud, väheste teadaolevate liikide hulka kuuluvad mätastena kasvavad tarnad (hästi sobiv peremeestaim on luhttarn).

Levik ja ökoloogia

Kuninga-kuuskjalg on haruldane jääaja relikt, kes on tänapäeval levinud Euraasia lähisarktilises ja parasvöötmes ning alpiinses vööndis.
Kuninga-kuuskjala elupaikadeks on Kesk-Euroopas valdavalt lubjarikkad madal- ja allikasood, Lätis soostunud niidud ja hõredalt metsastunud märgalad, Soomes toitainetevaesed veekogude kaldad, niisked niidud, karjamaad, kraavikaldad ja soostunud alad.
Iseloomulikud kasvukohad on valgusküllased ning kasvupinnaseks väga niisked, toitainetevaesed aluselise reaktsiooniga mullad. Populatsioonid on tavaliselt väikesed.
Esimestel aastatel pärast seemne idanemist hakkab arenema risoom ja sellest välja kasvav leherosett. Õitsemisikka jõudnud taim võib paljuneda ka vegetatiivselt. 1–3 kaupa kasvavad risoomist välja emataimest väiksemad võsud, kes saavad iseseisvaks pärast emataime suremist.
Eestis kasvavad kuninga-kuuskjalad peamiselt lubjarikastes allikasoodes, kuid teda on leitud ka inimtekkelistel maastikel (nt raudteetammid, raiesmikud, kraavikaldad, metsasihid). Üksteisest eraldatud populatsioonid kasvavad peamiselt Lääne- ja Loode-Eestis. Isendite arvukus on populatsioonides valdavalt väike (1–10 isendit). Viimastel aastakümnetel on kuninga-kuuskjala arvukus oluliselt kahanenud.

Arvukuse vähenemise põhjused

Kuninga-kuuskjala arvukuse vähenemine on põhjustatud mitmest asjaolust. Esiteks on ta teiste kõrgemate rohttaimedega võrreldes nõrk konkureerija. Eriti avaldub see noorte isendite puhul, kes on täiskasvanud isenditest väiksema kasvuga.
Teiseks oluliseks faktoriks on õie ehitus, mis võimaldab seda tolmeldada vaid vähestel putukaliikidel. Õie alahuul on nii tugevasti ülahuule vastu surutud, et seda suudavad kõrvale lükata vaid suured ja tugevad putukad (nt kimalased). Juba avatud õiele pääsevad ligi ka väiksemad putukad.
Kolmandaks põhjuseks kuninga-kuuskjala arvukuse jätkuvale vähenemisele on sobivate elupaikade kadumine – niiskete kasvukohtade võsastumine karjatamise ja niitmise lakkamisel ning soode kuivendamine.
Safiirsinine

Variatsioonid

E. F. Glockeri "Grundriss der Mineralogie ..." nimetab safiirsinist puhtaimaks siniseks ja võrdleb seda berliini sinisega.
RAL Classic värvikaardi toon 5003 Saphirblau on väga kerge hallika varjundiga tume sinine toon.
ISCC-NBS-i värvisõnaraamatu "Color: Universal Language and Dictionary of Names" järgi mahuvad safiirsinise mõistesse erk lillakassinine, murtud lillakassinine või sügav lillakassinine.
Pantone 18-4231X värvitoon Blue Sapphire on tekstiilil sügavsinise värvusega, veebilehel kergelt rohekas.
Veebivärv Sapphire on tume küllastatud värvitoon, sarnane mereväesinisele või öösinisele (Midnight Blue).

Kasutamine

Meeleolult seostub safiirsinine ilu ja puhtusega. Sageli on ilukirjanduses või publitsistikas kasutatud taeva epiteedina.
Värvinime safiirsinine on eesti keeles kasutatud eelkõige väga puhta ja silmatorkava sinise tähistamiseks mitmesugustes tootenimetustes, kõige enam tekstiilide ja riietuse kontekstis, aga on olemas ka sellenimeline toiduvärv. Värvused varieeruvad toonilt ja heleduselt. Lähedasimad värvinimed on ultramariinsinine, koobaltsinine ja kuningsinine.
Kunstitarvete nimetustes ei ole värvinimi väga levinud, enamik tootjaid eelistab värvipigmentide nimesid. Siiski on mõned näited: J. Herbini ja DeAtramentise värvilised kalligraafiatindid, Schminke ja Winsor&Newtoni ftalotsüaniinvärvainel baseeruvad akvarellvärvid. 
Saksa kirjanik Kerstin Gier avaldas aastail 2009-2010 noorsoole mõeldud fantaasiaromaanide triloogia, mille raamatuile andis pealkirjad vääriskivivärvuste järgi. Teise raamatu pealkiri on "Saphirblau" (eesti keeles "Safiirsinine", Sinisukk 2016, tõlkinud Pille Vinkel) ja selle kaanekujundus rajaneb sügavsinisel värvil.
Peeter Roosaar

Peeter Roosaar (5. detsember 1938 Tartu – 2009) oli eesti arstiteadlane ja histoloog.

Elulugu

Roosaar oli käsitöölise poeg.
Lõpetas 1957 Tartu 2. Keskkooli ja 1965 TÜ arstiteaduskonna; meditsiinikandidaat (1982, TÜ), väitekiri "О репаративной регенерации костной ткани в условиях нарушенной иннервации". Oli 1965–72 TÜ meditsiinilise kesklabori eksperimentaalse kirurgia sektori nooremteadur, 1967–74 juhataja, 1977–82 histoloogia kateedri (praegu histoloogia ja embrüoloogia õppetooli) assistent, 1982–84 vanemõpetaja, aastast 1984 dotsent.

Teadustöö

Uurimisvaldkond: kliiniliste probleemide uurimine mikroskoopilist metoodikat rakendades: luukoe reparatiivne regeneratsioon normi ja perifeerse närvisüsteemi kahjustuse korral, kõõluste transplantatsioon, veresoonte kirurgia küsimused seoses mitmesuguste transplantaatide väljatöötamise ja kliinikus rakendamisega, aju mikrotsirkulatsiooni küsimused, kaasasündinud suuõõnevigade kirurgiline ravi, seedetrakti neurohumoraalse regulatsiooni ja medikamentoossete mõjustuste uurimine seoses mao ja kaksteistsõrmiku haavandtõvega. 127 teadustrükist.
Alessandro Matri

Klubikarjäär

Ta alustas oma karjääri 2002. aastal A.C. Milanis.
2004. aastal liitus ta A.C. Pratoga.
2007. aastal siirdus ta Serie A klubi Cagliari Calcio ridadesse.
2011. aasta 31.jaanuari üleminekuakente viimastel tundidel sõlmis ta hooaja lõpuni kestva laenulepingu Itaalia kõrgliiga klubiga Juventus F.C.
Matri tegi oma Juventuse debüüdi juba kaks päeva hiljem, mängides liiga mängus Palermo  vastu, mis lõppes 2-1 võiduga Šitsiillastele. 5. Veebruaril, lõi Matri oma esimesed kaks väravat Juventuse eest, oma endise koduklubi Cagliari vastu, kui ta skooris tänu  Miloš Krasić i heale söödule ja lõi palli ettenurka esimese värava puhul, ja lõi otse õhust oma teise värava, otsustas tähistamise mõlemal puhul ära jätta. Matri lõi oma kolmanda värava Juventuse eest Derby d'Italias, skoorides peaga ja alistades Internazionale 1–0. Ta ei olnud võimeline skoorima kolmes järjestikus mängus Lecce, Bologna, ja Milani vastu. Oma järgmises mängus, ta skooris oma järjekordse värava, kuigi Juventus suutis kindlustada ainult ühe punkti mängides 2-2 viiki mängu uustulnuka  Cesena  vastu. 22. juunil, sõlmis Matri ametlikult Juventusega on täislepingu, tema eest makstakse € 15.5 järgmisel 3 aastal. 
Matri sõlmis lepingu, mis pidi kehtima 2015. aastani.
Gooti keel

Gooti keel (*gutisko razda, *𐌲𐌿𐍄𐌹𐍃𐌺𐌰 𐍂𐌰𐌶𐌳𐌰 (ruunikirjas ᚷᚢᛏᛁᛊᚲᚨ ᚱᚨᛉᛞᚨ, *(o) ) on väljasurnud idagermaani keel, mida kõnelesid goodid, peamiselt läänegoodid.
Gooti keel on vanim germaani keel, millest on säilinud käsikirju. Vanimad gootikeelsed kirjutised pärinevad 4. sajandist. Keele kasutuse vähenemine 6. sajandi keskpaigaks oli tingitud frankide võidust gootide üle Prantsusmaal ja Itaalias, üleminekust ladinakeelsele katoliiklusele ning geograafilisest eraldatusest. Keel säilis Pürenee poolsaarel (tänapäeva Hispaanias ja Portugalis) 8. sajandini ning Walafrid Strabo kirjutiste järgi Doonau alamjooksul 9. sajandi alguseni. Krimmis säilis gooti keel 18. sajandini, arenedes krimmi gooti keeleks.
Teadmised gooti keele kohta pärinevad peamiselt 4. sajandi piiblitõlkest, mille autor oli piiskop Wulfila. Säilinud on Codex argenteus (188 lk.) ja Codex Ambrosianus (193 lk.). Teised allikad ei ületa pikkuselt 4 lehekülge. Säilinud on umbes kolmveerand Uuest Testamendist ja üksikuid salme Vanast Testamendist.
Wulfila leiutas piiblitõlke tarbeks kreeka tähestiku põhjal gooti tähestiku. Varem kirjutati gooti keelt ruunidega. 
Gooti keelel puuduvad tänapäevased järglaskeeled, ent ta on väga lähedane muinaspõhja keelele, millest on arenenud skandinaavia keeled, samuti on ta lähedane vanaülemsaksa keelele, mis on saksa keele eelkäija. Kõik nad põlvnevad germaani algkeelest. Gooti keelel on tunnuseid, mis on omased germaani algkeelele, ent on kadunud kõigis tänapäevastes keeltes. Seetõttu aitab ta  mõista germaani keelte arengut.
Läti Mereakadeemia

Läti Mereakadeemia (läti Latvijas Jūras akadēmija) on 1989. aastal Riias asutatud kõrgem merendusalast haridust pakkuv õppeasutus. Ülikoolil on kaks teaduskonda. Peahoone asub Riias Daugavgrīva asumis aadressil Flotes iela 12.

Ajalugu

Merendusalast kõrgharidust hakati Riias andma aastal 1989, mil seal avati Kaliningradi Kalatööstusinstituudi filiaal. Aastal 1990 sai sellest Riia Tehnikaülikooli osakond. Iseseisev Läti Mereakadeemia sai alguse 8. jaanuaril 1993, tänapäeval on sellel laevandusinseneride osakond ja meretranspordi osakond. Akadeemia juurde kuulub ka merendusuuringute instituut. Läti Mereakadeemias on ka magistriõppe osakond, magistrikraadi on võimalik saada meretranspordi erialal.
Mereakadeemia filiaaliks on Bolderāja asumis aadressil Lielupes iela 1 asuv keskeriharidust pakkuv merekool, millel on filiaal ka Ventspilsi linnas (Saules ielā 15).
Rohekireslane

Rohekireslane (Adscita statices) on kireslaste sugukonda rohekireslase perekonda kuuluv ööliblikas. Tema tiivaulatus on 25–28 mm. Lendab mai keskpaigast augusti alguseni, lend on kohmakas ja aeglane.
Mari keel

Küsisõnad

Niidumari küsisõnad: мо "mis", кӧ "kes", кузе "kuidas", мочол(о), мыняр(е) "kui palju", кушто "kus", кушко "kuhu", кунам "millal", могай "milline", молан "miks".
Mäemari küsisõnad: ма "mis", кӱ "kes", кыце "kuidas", маняр "kui palju", кышты "kus", кышкы "kuhu", кынам "millal", махань "milline", малын "miks".
Ühesendine münt (1929)

Kujundus

Münt on punakaspruuni värvi ja sileda servaga; mündi kaal on 1,9 grammi, läbimõõt 1,6 sentimeetrit . Mündi kujundas Günther Reindorff, kujundus kinnitati ja vastav teade avaldati Riigi Teatajas 3. oktoobril 1929 (RT 1929, 85, 572).

Avers

Mündi esiküljel on sõna "EESTI" ja nimiväärtus "1", teksti taustal on tammeoks ja selle all sõna "sent".

Revers

Mündi tagaküljel on kolme lõvi kujutis ja vermimise aasta "1929".
Allikmaa

Ajalugu

Vanadel kaartidel on Allikmaa külast põhjas Kõnnu (Kendo) küla.
Elbe

Elbe (saksa; tšehhi Labe) on jõgi Euroopas.
Elbe algab Sudeedi mägedest. Voolab läbi Tšehhi, kus Melniki juures ühineb suure Vltava jõega. Siis murrab läbi Elbsandsteingebirge Saksimaale. Voolab läbi Dresdeni ja Magdeburgi, võttes vastu lisajõgesid, sh. Haveli. Hamburgi linna juures moodustab suudmelahe ja suubub Cuxhaveni linna juures Põhjamerre.
Pikkus 1165 km.
Suuremad lisajõed on Vltava, Ohře, Mulde, Saale ja Havel.
Eeva Heinaru

Eeva Heinaru (sündinud 22. aprillil 1945) on Eesti mikrobioloog. 
Tema teadustöö põhisuundadeks on olnud bio- ja keskkonnateadused ning mikrobioloogia. Eeva Heinaru on avaldanud teadusartikleid ja raamatuid nii eesti kui ka inglise keeles, juhendanud Tartu Ülikooli magistriõppe tudengite teadustöid ning osalenud mitmesugustes teadusprojektides. Tema aastate jooksul tehtud fotosid bakteritest on avaldatud veebilehel bacteria.ee. 
Eeva Heinaru sa magistrikraadi mikrobioloogias (MSc) 1998. aastal Tartu Ülikoolis tööga "Different types of phenol and p-cresol catabolism in phenol- and p-cresol-degrading bacteria isolated from river water continously polluted by phenolic compounds". Alates 1993. aastast on ta töötanud Tartu Ülikooli loodus- ja tehnoloogiateaduskonnas. Praegu töötab Tartu Ülikooli Molekulaar- ja Rakubioloogia Instituudi (TÜMRI) geneetika õppetoolis teadurina.  
Eeva Heinaru abikaasa on Eesti geneetik ja Tartu Ülikooli geneetikaprofessor Ain Heinaru.
Ahenda poolsaar

Ahenda poolsaar (ka Ahenda) on poolsaar Saare maakonnas Muhu vallas. Poolsaare tipus on Ahenda nukk.
Poolsaare koordinaadid on 58° 32′ N, 23° 14′ E.
Urmo Ilves

Urmo Ilves (sündinud 11. märtsil 1974 Viiratsis) on Eesti kabetaja, rahvusvaheline suurmeister 100-ruudulises kabes (1997). 
Kabet hakkas ta mängima Viljandis Edgar Miti ja Enno Eerma juhendamisel 1985. aastal.
Ta on kümnekordne individuaalne Eesti meister rahvusvahelises kabes normaalajakontrolliga (1990, 1994, 1996, 1997, 1999, 2003, 2004, 2015, 2016 ja 2017). Ka on ta tulnud Eesti meistriks võistkondlikult ning kiir- ja välkkabes.
Rahvusvahelisel areenil on ilmselt ta parimad tulemused 1995. aastal Euroopa meistrivõistlustel saavutatud 5.–7. koht ning 1996. aasta maailmameistrivõistlustel alagrupiturniiril 2.–3. koha jagamine. 2000. aastal jagas ta Londonis peetud kabeolümpial 1. laual esikohta.
Dovlatov (film)

"Dovlatov" on Vene režissööri Aleksei German noorema 2018. aastal linastunud eluloofilm vene prosaistist ja ajakirjanikust Sergei Dovlatovist. 
Film linastus 68. Berliini filmifestivali põhiprogrammis. Maailma esilinastus toimus 17. veebruaril 2018. Venemaal jõudis see levisse 1. märtsil 2018.

Sisu

Leningradis aset leidva tegevustikuga film jutustab ühest nädalast kirjanik Sergei Dovlatovi elus 1971. aasta oktoobripühade eel, vahetult enne tema sõbra, luuletaja ja tulevase nobelisti Jossif Brodski emigreerumist Ameerika Ühendriikidesse. Selles näidatakse nõukogude igapäevaelu selle halluses, koomikas ja traagikas, seiku Leningradi kirjandus-, kunsti- ja muusikaelust vaheldumisi Dovlatovi ajakirjanikutöö, eraeluliste raskuste ja olmeprobleemidega, mille üheks juhtmotiiviks on peategelase soov osta tütrele välismaine nukk, mida Nõukogude Liidus oli praktiliselt võimatu saada, nii nagu Dovlatovil ei õnnestunud saada ka NSV Liidu Kirjanike Liidu liikmeks ega avaldada oma teoseid.

Loomeprotsess

Peaosa mängiva näitleja nime hoiti pikalt saladuses. Alles 2. septembril 2016 sai avalikkusele teatavaks, et peaosas on serbia näitleja Milan Marić. Teiste osatäitjate seas olid Jelena Ljadova, Danila Kozlovski, Anton Šagin, Svetlana Hodtšenkova, Helena Sujecka, Eva Herr, Artur Bestšastnõi jt.
Saavutamaks suuremat tõepära mineviku kujutamisel, pöördusid filmitegijad Peterburi elanike poole palvega tuua Lenfilmi stuudiosse 1970. aastate alguse olmeesemeid: riideid, fotosid, mööblit jms.
Enne töö alustamist tellisid produtsendid ülevenemaalise sotsioloogilise küsitluse teemal: "Kas on vaja filmi Dovlatovist?". Jaatavalt vastas küsitletuist 28,6%. Suurem osa neist olid noored, tudengid ja keskkooliõpilased. Režissöör Germani meeskond korraldas ka ise Peterburi tänavail miniküsitluse, millele vastati sageli mitte üksnes jaatusega, vaid tunnistati ka siirast kiindumust Dovlatovi loomingusse. Ühe kohviku baarmen demonstreeris filmitegijaile aga Dovlatovi portreed tätoveeringuna.
Tööd filmiga alustati 2015. aasta algul. Võtted algasid 2016. aasta veebruaris ja kestsid 61 päeva. Film valmis 2017. aasta lõpus.
Maksebilanss

Maksebilanss on riigi residentide ja mitteresidentide vahelisi majandustehinguid kajastav register.
Oma majandusliku sisu järgi jaotatakse nimetatud tehingud tavaliselt jooksvateks (intresside ja dividendide saamine ning maksmine, kaupade ja teenuste ost ning müük) ning finantseerimistehinguteks (laenu andmine ja võtmine, otseinvesteeringud, finantsinstrumentide ost ja müük). Vastavalt sellele jaotatakse ka maksebilanss üldjuhul jooksev- ja finantskontoks (kapitalikontoks).
Grady maakond (Georgia)

Ajalugu

Grady maakond moodustati 17. augustil 1905. aastal Decaturi ja Thomase maakonna osadest. Maakond sai nime oraator Henry W. Grady järgi .